मुख्यमंत्री त्रिवेंद्र सिंह रावत ने कहा कि उनकी सरकार के कार्यकाल में प्रदेश ने अपेक्षित विकास किया है। सत्ता संभालने ेके साथ ही उन्होनें भ्रष्टाचार के खिलाफ जो लड़ाई शुरू की थी उसका असर अब दिखने लगा हैै। भ्रष्टाचार पर सरकार भी जीरो टालरेंस नीति का उल्लेख करते हुए उन्होनें कहा कि अब तक प्रकाश में सभी बड़े घोटालों की निष्पक्षता से जांच जारी है तथा भ्रष्टाचारी लोगों को जेल भी भेेजा जा रहा है। उन्होनें एक बार फिर साफ किया कि किसी भी भ्रष्टाचारी को बख्शा नही जाएगा चाहे वह कितना ही प्रभावशाली क्यों न हो। उन्होनें कहा कि राज्य में प्रति व्यक्ति आय में 16,177 की वृद्वि हुई है। वहीं राज्य का जीडीपी भी तेजी से बढ़ रहा है और 6-07 प्रतिशत हो गया है। उन्होनें कहा कि उत्तराखण्ड प्रधानमंत्री नरेंद्र मोदी के न्यू इंडिया विजन पर तेजी से बढ़ रहा हैै। ऑलवेदर रोड निर्माण और ऋषिकेश कर्णप्रयाग रेलमार्ग का काम शुरू हो चुका है। उडान योजना के तहत पहले चरण में पिथौरागढ़, चिन्यालीसौड, गौचर, हल्द्वानी व सहस्त्रधारा से हवाई सेवाएं शुरू होने जा रही है। उन्होनें कहा कि प्रधानमंत्री की आयुष्मान भारत योजना के तहत प्रदेश के सभी सत्ताइस लाख परिवारों को पांच लाख रूपये तक के इलाज की सुविधा सरकार द्वारा उपलब्ध कराई जा रही है।